Komisijos Sprendimas
2002 m. vasario 27 d.
iš dalies pakeičiantis Sprendimą 2000/745/EB, kuriuo įsipareigojama dėl antidempingo ir antisubsidinių veiksmų, susijusių su polietileno tereftalato, kurio kilmės šalis inter alia yra Indija, importu
(paskelbta dokumentu Nr. C(2002) 620)
(2002/232/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. gruodžio 22 d. Tarybos Reglamentą (EB) Nr. 384/96 dėl apsaugos nuo importo dempingo kainomis iš Europos Bendrijos narėmis nesančių valstybių [1] su paskutiniais pakeitimais, padarytais Reglamentu (EB) Nr. 2238/2000 [2], ("pamatinis antidempingo reglamentas"), ypač į jo 8 ir 9 straipsnius,
atsižvelgdama į 1997 m. spalio 6 d. Tarybos Reglamentą (EB) Nr. 2026/97 dėl apsaugos nuo subsidijuoto importo iš Europos Bendrijos narėmis nesančių valstybių [3] ("pamatinis antisubsidinis reglamentas"), ypač į jo 13 ir 15 straipsnius,
po konsultacijų su Patariamuoju komitetu,
kadangi:
A. TVARKA
(1) Reglamentu (EB) Nr. 2603/2000 [4] Taryba įvedė galutinį kompensacinį muitą mokant specifinį dydį už toną, kuris yra 41,3 euro/tonai, polietileno tereftalato, kurio kilmės šalis inter alia yra Indija, importui, išskyrus importą iš kelių konkrečiai paminėtų Indijos kompanijų, kurioms taikomas mažesnis muito dydis. Tam tikro polietileno tereftalato, kurį eksportuoja įsipareigojimus prisiėmusios kompanijos, importui muitas pagal to reglamento 2 straipsnio 1 dalį buvo netaikomas.
(2) Reglamentu (EB) Nr. 2604/2000 [5] Taryba nustatė galutinį antidempingo muitą mokant konkretų dydį 181,7 euro už toną polietileno tereftalato, kurio kilmės šalis inter alia yra Indija, importui, išskyrus importą iš kelių konkrečiai paminėtų Indijos kompanijų, kurioms taikomas skirtingas muito dydis. Tam tikro polietileno tereftalato, kurį eksportuoja įsipareigojimus prisiėmusios kompanijos, importo muitas pagal to reglamento 2 straipsnio 1 dalį buvo netaikomas.
(3) 2000 m. lapkričio 29 d. Komisija priėmė Sprendimą 2000/745/EB [6] pagal kurį įsipareigojama dėl dviejų pirmiau minėtų eksportuotojų veiksmų, minimų to sprendimo 1 straipsnyje, ir nutraukė dėl jų atliekamus tyrimus.
(4) 2001 m. birželio 26 d. Komisija Reglamentu (EB) Nr. 1240/2001 [7] paskelbė inicijuojanti Tarybos reglamento (EB) Nr. 2604/2000, nustatančio galutinį antidempingo muitą tam tikram polietileno tereftalato, kurio kilmės šalis inter alia yra Indija, importui, ir panaikinančio importo iš vieno eksportuojančio gamintojo muitą ir įvedančio šio importo registraciją, persvarstymą, atsižvelgiant į "naująjį eksportuotoją".
(5) Galutiniai tyrimo duomenys ir išvados yra pateiktos Tarybos reglamente (EB) Nr. 496/2002 [8], iš dalies pakeičiančiame Reglamentą (EB) Nr. 2604/2000.
B. ĮSIPAREIGOJIMAS
(6) Po atskleidimo, kuriuo Futura Polymers Ltd, toliau - aptariama kompanija, buvo informuota apie faktus ir aplinkybes, kuriais remiantis buvo ketinama nustatyti iš dalies pakeistą galutinį antidempingo muitą jos importui į Bendriją, aptariama kompanija pasiūlė prisiimti įsipareigojimą pagal pamatinio antidempingo reglamento 8 straipsnio 1 dalį. Pagal šį įsipareigojimą konkretus eksportuojantis gamintojas pasisiūlė nepardavinėti savo nesusijusiems vartotojams prekių kainomis, žemesnėmis negu nustatytos minimalios.
(7) Komisija mano, kad kompanijos siūlomą įsipareigojimą galima priimti, kadangi juo panaikinamas žalingas dempingo poveikis. Be to, reguliarios ir išsamios ataskaitos, kurias aptariama kompanija įsipareigojo teikti Komisijai, užtikrins veiksmingą priežiūrą. Be to, aptariamos kompanijos bendradarbiavimas tyrimo metu, jos struktūra ir pardavimų organizavimas, taip pat svarstomo produkto specifiškumas yra tokie, kad Komisija mano, jog įsipareigojimo nesilaikymo rizika bus ribota.
(8) Siekiant toliau sudaryti sąlygas Komisijai veiksmingai prižiūrėti, ar kompanija laikosi savo įsipareigojimo, kai pagal jį atitinkamai muitinei bus pateiktas prašymas išleisti prekes į laisvą apyvartą, nuo muito atleidžiama tik pateikus komercinę sąskaitą faktūrą. Tokią sąskaitą faktūrą turi išduoti įsipareigojusi kompanija ir joje turi būti Reglamento (EB) Nr. 2604/2000 priede pateikta informacija. Jeigu tokia sąskaita faktūra nepateikiama, arba jeigu ji neatitinka konkretaus muitinei pateikiamo produkto, turėtų būti mokamas atitinkamo dydžio antidempingo muitas.
(9) Padarius pažeidimą arba atsiėmus įsipareigojimą arba įtarus esant pažeidimą, antidempingo muitas gali būti nustatytas pagal pamatinio antidempingo reglamento 8 straipsnio 9 ir 10 dalis,
PRIĖMĖ ŠĮ SPRENDIMĄ:
1 straipsnis
Sprendimo 2000/745/EB 1 straipsnyje esanti lentelė iš dalies pakeičiama ją papildant taip:
Kompanija | Šalis | Taric papildomas kodas |
Futura Polymers Limited | Indija | A184 |
2 straipsnis
Šis sprendimas įsigalioja kitą dieną po jo paskelbimo Europos Bendrijų oficialiajame leidinyje.
Šis sprendimas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. vasario 27 d.